Δήμος Προσοτσάνης

Ο Δήμος Προσοτσάνης είναι δήμος της περιφέρειας Ανατολικής Μακεδονίας και Θράκης που συστάθηκε το 2011 με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Προσοτσάνης και Σιταγρών. Η έκταση του Δήμου είναι 482,77 τ.χλμ. και ο μόνιμος πληθυσμός του είναι 10.739 κάτοικοι σύμφωνα με την απογραφή του 2021. Η έδρα του δήμου είναι η Προσοτσάνη.


 Φυσικό Περιβάλλον 
Το σπήλαιο Αγγίτη είναι το μεγαλύτερο ποτάμιο σπήλαιο του κόσμου με μήκος 11 χιλιόμετρα και βρίσκεται στην Προσοτσάνη. Επίσης, αποτελεί το μεγαλύτερο σπήλαιο στην Ελλάδα.. Η ιδιαιτερότητα του έγκειται στο γεγονός ότι μέσα στο σπήλαιο κυλά ο ποταμός Αγγίτης. Ο πλούσιος διάκοσμός του περιλαμβάνει τεράστιους σταλακτίτες. Είναι επισκέψιμο σε μήκος 500 μέτρων.
Το Μενοίκιο όρος με  την πλούσια χλωρίδα και πανίδα στα πυκνά δάση, φαράγγια, οροπέδια και υποαλπικά λιβάδια του, το κατατάσσουν στις πιο σημαντικές ορεινές περιοχές της Ανατολικής Μακεδονίας. Έχουν καταγραφεί περισσότερα από 500 φυτικά είδη, τα οποία συνθέτουν 20 περίπου οικότοπους.
Εκδηλώσεις
Αγίου Πνεύματος: Εορτή Ιερού Ναού Αγίας Τριάδος Προσοτσάνης.
24 Ιουνίου: Αναβίωση του εθίμου του Κλήδονα από τον Θρακομικρασιατικό Σύλλογο Προσοτσάνης.
14-20 Ιουλίου: Πανηγύρι Προφήτη Ηλία στο ομώνυμο εξωκκλήσι της Προσοτσάνης.
Αύγουστος: Φεστιβάλ Ποταμού Αγγίτη ERGOSTASIO, στο ομώνυμο πάρκο αναψυχής.
29 Σεπτεμβρίου: εκδηλώσεις μνήμης για τη σφαγή των κατοίκων Προσοτσάνης το έτος 1941 από τους Βούλγαρους.
21 Νοεμβρίου: Εορτή Ιερού Ναού Εισοδίων της Θεοτόκου Προσοτσάνης.
Δευτέρα Αγίου Πνεύματος: Εορτή Ιερού Ναού Αγίας Τριάδος Προσοτσάνης.
6,7 και 8 Ιανουαρίου: Στην Καλή Βρύση Δράμας λαμβάνουν χώρα τα «Μπαμπούγερα», ένα αρχαίο μακεδονικό έθιμο με διονυσιακές ρίζες.«Μπαμπούγερα»: Η αναβίωση ενός αρχαίου μακεδονικού εθίμου στη Δράμα, Η Καθημερινή, 03.01.2017 Οι συμμετέχοντες ντύνονται με προβιές και κρεμούν πάνω τους κουδούνια, ενώ γυρίζουν το χωριό τραγουδώντας και χορεύοντας.
 Δημοτικές Ενότητες και οικισμοί 


Ο Δήμος Προσοτσάνης αποτελείται από 2 «δημοτικές ενότητες», οι οποίες αντιστοιχούν στους 2 συνενωμένους δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

 Δημοτική Ενότητα Προσοτσάνης 

Η δημοτική ενότητα Προσοτσάνης αποτελούσε ολόκληρο τον δήμο πριν την συνένωση με το πρόγραμμα Καλλικράτης το 2010.

Περιλαμβάνονται οι παρακάτω οικισμοί:

 Προσοτσάνη
 Ανθοχώρι
 Γραμμένη
 Καλή Βρύση
 Καλλιθέα
 Κοκκινόγεια
 Μικρόπολη
 Πανόραμα
 Πετρούσσα
 Πύργοι
 Χαριτωμένη

 Δημοτική Ενότητα Σιταγρών 

Ο πρώην δήμος και νυν δημοτική ενότητα Σιταγρών έχει (πραγματικό) πληθυσμό 4.001 κατοίκους. Έδρα του δήμου ήταν το χωριό Φωτολείβος Δράμας. 

Στο νότιο τμήμα του Σιταγρινού κάμπου, στις όχθες του ποταμού Αγγίτη, υπάρχει ο σημαντικός προϊστορικός οικισμός των Σιταγρών, που ανήκει στην ύστερη Νεολιθική περίοδο και στην εποχή του Χαλκού. (3000 π.Χ)

Περιλαμβάνονται οι παρακάτω κοινότητες και οικισμοί:

 Φωτολίβος
 Αργυρούπολη
 Μαυρολεύκη
 Μεγαλόκαμπος
 Μικρόκαμπος
 Κοινότητα Περιχώρας
 η Περιχώρα
 ο Άγιος Μηνάς
 Σιταγροί

 Διοικητική ιστορία 
Ο Δήμος Προσοτσάνης δημιουργήθηκε στις 20 Ιανουαρίου 1946, με αναγνώριση της Κοινότητας Προσοτσάνης σε Δήμο. Ο Δήμος με τη μορφή αυτή διατηρήθηκε μέχρι το 2010 οπότε σε αυτό συνενώθηκε και ο Δήμος Σιταγρών.

 Δήμος Προσοτσάνης 

 Δήμαρχοι Προσοτσάνης (1913-1920) 
Δήμαρχοι και κοινοτάρχες Προσοτσάνης διετέλεσαν οι εξής:Οι διατελέσαντες Κοινοτάρχες - Δήμαρχοι Προσοτσάνης, Ιστοσελίδα του Μουσικοχορευτικού Συλλόγου "Ο Μέγας Αλέξανδρος"/ Αρχείο Δήμου Προσοτσάνης, ανακτήθηκε στις 22 Μαρτίου 2020.
ΘητείαΔήμαρχος1913-1916Δημοσθένης Ν. Λιάμης (1877-19??)1918-1920Αδάμος Μακρής (18??-1939)

 Πρόεδροι της Κοινότητας Προσοτσάνης (1920-1946) 
Μετά το 1919, η Προσοτσάνη από δήμος έγινε κοινότητα. Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 199-200. Πρόεδροι διετέλεσαν οι:
ΘητείαΠρόεδροςΣημειωσεις29 Νοεμβρίου 1920-Απρίλιος 1922 Αθανάσιος Γ. Τριανταφυλλίδης (1881-1967)Απρίλιος 1922 - Σεπτέμβριος 1922Δημήτριος Ι. Βογιατζής (1882-1956) Ιερέας.1922-1924Γεώργιος Αθ. Παπούλης (1894-1970)1924-1928Αθανάσιος Γ. Τριανταφυλλίδης (1881-1967)1929-1931 Γεώργιος Αθ. Παπούλης (1894-1970)1934-1936Γεώργιος Αθ. Παπούλης (1894-1970)1936-1938 Αθανάσιος Γ. Τριανταφυλλίδης (1881-1967)1938-Απρίλιος 1941Κωνσταντίνος Κ. Βουλτσιάδης (1892-1960)Οκτώβριος 1944-Ιανουάριος 1945Ηλίας ΠαπαχριστοδούλουΙανουάριος 1945-5 Απριλίου 1945Κωνσταντίνος Κ. Βουλτσιάδης (1892-1960)6 Απριλίου 1945-20 Ιανουαρίου 1946Αλέκος Ιωαννίδης

 Δήμαρχοι Προσοτσάνης (1946-1967) 
Ο Δήμος επανιδρύθηκε το 1946. Δήμαρχοι Προσοτσάνης, έχουν διατελέσει οι:
ΑπόΈωςΔήμαρχοςΣημειώσεις20 Ιανουαρίου 194628 Νοεμβρίου 1946Γεώργιος Αθ. Παπούλης (1894-1970)29 Οκτωβρίου 194628 Φεβρουαρίου 1947Αλκιβιάδης Β. Ρίζος1 Μαρτίου 19475 Απριλίου 1959Αθανάσιος Γ. Τριανταφυλλίδης (1881-1967)6 Απριλίου 19595 Ιουλίου 1964Σταύρος Στ. Αφωξενίδης (συνδ. "Ανατέλλων ήλιος")  (1932-)6 Ιουλίου 196410 Αυγούστου 1967Χρήστος Σ. Σάκαρης (1915-1998)

 Δήμαρχοι Προσοτσάνης επί χούντας (1967-1974) 
ΘητείαΔήμαρχος21 Αυγούστου 1967-Νοέμβριος 1967Στέργιος Δ. Χατζόπουλος (1938-)Νοέμβριος 1967-Ιούλιος 1968Αλκιβιάδης Χ. Καρακάσης.Επιθεώρησις Τοπικής Αυτοδιοικήσεως, τεύχος ΙΒ΄, Δεκέμβριος 1967, σελ. 1122.Ιούλιος 1968-Σεπτέμβριος 1974Νικόλαος Λ. Φεγγαρίδης (1924-)

 Δήμαρχοι Προσοτσάνης μεταπολιτευτικά (1974-σήμερα) 
ΑπόΈωςΔήμαρχοςΣημειώσεις1 Οκτωβρίου 1974Ιούνιος 1975Κωνσταντίνος ΧατζηνικολάουΔιορισμένος από την κυβέρνηση εθνικής ενότηταςΙούνιος 197531 Δεκεμβρίου 1982Χρήστος Σάκαρης (1915-1998) Εξελέγη από τον πρώτο γύρο το 1975. Επανεξελέγη στις εκλογές του 1978.1 Ιανουαρίου 198331 Δεκεμβρίου 1986 Σταύρος Στ. Αφωξενίδης (1932-)Εξελέγη το 1982 με ποσοστό 54,60% με την υποστήριξη της ΝΔ.1 Ιανουαρίου 198731 Δεκεμβρίου 1990Περικλής Α. Γαϊτάνης1 Ιανουαρίου 199131 Δεκεμβρίου 1998Κωνσταντίνος Ν. Ράγιας (1930-2019) Εκλεγείς το 1990 και επανεκλεγείς το 1994.Έφυγε από τη ζωή ο πρώην δήμαρχος Προσοτσάνης Κωνσταντίνος Ράγιας , proinos-typos.gr, 17 Δεκεμβρίου 2019, ανακτήθηκε στις 22 Μαρτίου 20201 Ιανουαρίου 19996 Νοεμβρίου 2007Γεώργιος Κ. Μακρής (1953-2007)Εξελέγη το 1998, επανεξελέγη το 2002 και το 2006. Απεβίωσε εν ενεργεία από καρδιακό επεισόδιο στις 6 Νοεμβρίου 2007.Έφυγε" ο δήμαρχος Προσοτσάνης Γιώργιος Μακρής, madata.gr, 7 Νοεμβρίου 2007, ανακτήθηκε στις 22 Μαρτίου 2020.15 Νοεμβρίου 200731 Δεκεμβρίου 2010Βασίλειος Π. Φατράλης1 Ιανουαρίου 201131 Αυγούστου 2019Άγγελος Σ. Λύσσελης (1963-) Δάσκαλος. Επανεξελέγη το 2014 με ποσοστό 56,32%.2019-σήμερα Θεόδωρος ΑθανασιάδηςΕξελέγη το 2019 από τον πρώτο γύρο, λαμβάνοντας ποσοστό 50,47% έναντι 44,73 για τον απερχόμενο δήμαρχο, Άγγελο Λύσσελη. Επανεξελέγη το 2023 στον 1ο γύρο, με ποσοστό 53,84%.Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Δήμος Σιταγρών 

 Δήμαρχος Σιταγρών 
ΘητείαΔήμαρχος1999-31 Δεκεμβρίου 2010Θεόδωρος ΑθανασιάδηςΕξελέγη για πρώτη φορά στις εκλογές του 1998 (με 51,45% των ψήφων) και επανεξελέγη το 2002 (58,88%) και το 2006 (77,50%).EETAA

 Παραπομπές 

 Πηγές 
 Γεωργίου Κ. Βουλτσιάδη, Η Προσοτσάνη μέσα από την ιστορία.
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Σπήλαιο Πήγων Αγγίτη
 Διαδραστικός χάρτης Δήμου Προσοτσάνης
 WebTv Δήμου Προσοτσάνης
 Διεθνείς, Λαϊκοί Αγώνες Ορεινής Ποδηλασίας και Ορεινού Τρεξίματος

 Εξωτερικοί σύνδεσμοι 




Κατηγορία:Διοικητική διαίρεση Περιφερειακής Ενότητας Δράμας
Προσοτσανης
Κατηγορία:Δήμοι της περιφερειακής ενότητας Δράμας